Anul 1X. 


15 Februarie 1933 
[aci RR d a i 


OI 











VESTITOI 








UL 





ORGAN AL EPARHIEI ROMÂNE UNITE DE ORADEA di REVISTĂ DE CULTURĂ A RELIGIOASĂ 





Redacţia: ! T 
Piaţa Unirii No. 3. ji 
Administrația : | 


Parcul ăi cel Mare No. 8. 











Apare 
la 1 şi la 15 a fiecărei luni 


IEI AES 5) Cata 
i ABONAMENT: 
| Parohiile:. .. . 200 Lei 
| Particulari: .. . „+ 160 Lei 
_l. Membrii Agrului 109 Lei 








PARTEA NEOFICIALĂ 
GE A II PET OZ PRE 


De-ale Anului Sfânt. 


[. 

Siântul Părinte dela Roma, capul creştinătăţii în- 
tregi, anul 1933 l-a declarat de An Sfânt extraordinar, 
de an jubilar, fiindcă anul acesta se împlinesc 1900 
de ani dela răscumpărarea neamului omenesc prin 
moartea de pe cruce a Fiului lui D-zeu, Isus Hristos. 

Şi anul acesta, ca în alți Ani Sfinți, se poate 
dobândi indulgința jubilară, adică o indulginţă plenară 
specială, o iertare a tuturor pedepselor vremelnice da- 
torite de om lui Dumnezeu pentru păcatele săvârşite 
și iertate prin mărturisire, cu acea deosebire, că in- 
dulgința plenară jubilară anul acesta se poate obține 
mumai ia Roma. Pe lângă scopul acesta special, pe 
lângă favorul acesta personal, ce-l poate dobândi fie- 
care creştin pocăit cu adevărat, dacă împlineşte la 
Roma unele condițiuni ce le vom înşira mai jos, Sfântul 
Părinte a mai asignat Anului acestuia Sfânt şi un scop 
general: ca adică prin comemorarea acestui covârsitor 
eveniment în istoria lumii, popoarele scuiundate în 
grijile lumii acesteia, legate cu legături asa de puter- 
nice de lumea trecătoare, meditând răscurnpărarea să- 
vârşită prin moartea lui Isus firistos, să-şi ridice 
mintea la bunurile cele netrecătoare ale vieţii de veci, 


câştigate nouă de Isus prin răscumpărare şi, după sbu- 


ciumul în care se sbate azi omenirea să afle pacea şi 
adevărata fericire. 
Ce comemorăm. 


Lucrurile, la cari trebue să ne întoarcem cu gândul 
cu prilejul acestui an sfânt, sunt tocmai acele, a căror 
amintire o serbăm; aceste sunt: sfânta Euharistie 
întemeiată de Isus Hristos înainte de moartea sa la 
Cina cea de Taină, hirotonind totodată pe apostolii săi 
de preoți; deci şi întemeierea preoţiei creştine o co- 
memorăm; apoi moartea și jertia de pe Cruce a lui 
Isus, în care prin o generozitate isvorită din o iubire 
nemărginită, s'a jertfit pe sine de bunăvoie pentru ome- 
nire; Mama cea sfântă şi îndurerată, lăsată nouă de 
Isus ca mamă a tuturora; învierea cea măreaţă şi 
minunată a lui Isus din morţi, arătându-ne prin aceasta 
că trupurile noastre încă vor învia; puterea dată de 


Isus Apostolilor de-a iertă oamenilor păcatele; înte- 
meierea primatului de jurisdicțiune în persoana lui 
Peiru şi a urmaşilor săi; înălțarea lui Isus la Cer; co- * 
borirea minunată a Spiritului Sfânt şi, însfârşit, înce- 
putul predicării Apostolilor şi întemeierea Bisericii. 
lată cu adevărat fapte şi evenimente vrednice de co- 
memorat şi prin cari, cum zice Sfântul Părinte, s'au 
deschis omenirii isvoarele tuturor binefacerilor şi ale 
adevăratei civilizaţii omeneşti. 

Pentru a putea beneficia de deslegările concese 
cu prilejul acestui mare şi solemn eveniment, e nevoe, 
ca creştinii să meargă în pelerinaj la Roma, unde se 
păstrează alâiea relicvii scumpe ale creştinismului : 
masa pe care a slujit Isus Hristos prima sf. Euha- 
ristie, treptele pe cari a fost dus de Pilat şi arătat 
poporului, stâlpul de care a fost legat şi sbiciuit, bucăţi 
mari din Crucea adevărată a lui Isus Hristos găsite. 
de sf. Împărăteasă Elena ş. a. — Dar Sfântul Părinte 
nu e egoist: El vrea să pelerineze lumea nu numai 
la Roma, ci și la Palestina, la lerusalira, cari au fost, 
cum zice sf. Părinte, teatrul însuşi unde s'au petrecut 
acele sfinte evenimente; ba chiar şi la alte: locuri şi 
catedrale unde se păstrează relicvii în legătură cu 
patima şi moartea lui Isus Hristos; şi însifârşit la 
Lourdes loc distins prin minunile multe şi prezența 
Maicii aceluia care ne-a răscumpărat. 

Cum se câștigă indulginja jubilară. 

Pentru câştigarea indulginței jubilare este -inomis. 
necesară călătoria !a Roma, iar acolo trebuesc săvâr- 
şite următoarele lucruri: trebuesc vizitate de 3-ori cele: 
patru bazilici principale din Roma, în orice ordine: 


“sf, loan în Lateran, sf. Petru, sf. Pavel şi sf. Maria 


Maggiore. Vizitele se pot face în aceeaşi zi, ori în trei 
zile deosebite. Cu ocazia fiecărei vizite sunt a. se re- 
cita următoarele rugăciuni: a) Cinci Tatăl nostru,. 


cinci  Născători, cinci Mărire Tatălui... în îaţa 
sfântului altar; b) încă odată Tatăl Nostru... 
Născătoare ... şi Mărire Tatălui... la intenţiunea: 


Sfântului Părinte. Intenţiunea lui e realizarea scopu-- 
rilor jubileului, înşirate mai sus, şi în plus pacificarea: 

popoarelor şi libertatea siintei Biserici. — c) De trei- 
ori Credeul în faţa sfintei răstigniri a lui Isus din 
bazilică şi exclamarea : Ne închinăm Ţie Christoase şi 
te binecuvântăm, căci prin sfântă patima ta ai răs- 
cumpărat lumea (sau cu cuvinte echivalente ; aici pot 
îi potrivite cuvintele din ritul oriental: Veniţi să ne 
închinăm... sau: . Crucii Tale ne închinăm Hristoase. 
d) Apoi în fața icoanei Născătoarei de Dumnezeu să 
se reciteze de șapte ori Născătoare de Dumnezeu şi 
“cuvintele: Maică sfântă, aceasta s'o faci pentru me- 
ritele... sau echivalente (de ex. din ritul oriental: Sub 
îndurarea ta scăpăm... sau: Uşa îndurării deschide-o 
nouă ...); e) însfârşit, adunându-se întreg grupul la 
confessio (altarul principal) să reciieze din nou odată 


mărturisirea credinţii; Credeul. — Făcându-se toate 
vizitele în aceeaşi zi, această procedură trebue repe- 
tată de lirei ori în fiecare bazilică. — Cei ce s'au îm- 


bolnăvit sau murit în Roma sau pe drum, dar cu oca- 
zia pelerinajului şi, din această pricină, n'au putut în- 
deplini cercetările şi rugăciunile aceste, din bunăvoința 
specială a Sfântului Părinte, pot câştiga indulginţa ju- 
bileului dacă s'au mărturisit şi cuminecat. 

Afară de aceasta se mai se recomandă peleinilor 
vizitarea bazilicii Sfintei Cruci, unde se ailă bucăţi din 
adevărata Cruce a lui Isus Hristos şi treptele lui Pilat. 


Suspendări de indulgenje şi facultăţi. 

Cu prilejul Anului Sfânt 1933, ca şi de alte dăţi, 
se suspendează, cu excepția celor enumerate mai jos, 
din 2 Aprilie 1933 până în 2 Aprilie 1934, foafe ier- 
tările de pedepse (toate indulgențele) concese ori ce- 
rute, precum şi foate facultățile date oricui, aiară de 
Roma, de-a dispensa sau de-a deslega în numele 
Sfântului Seaun în amândouă forurile (intern şi ex- 
tern), atât în Biserica de rit latin, cât şi în cele de 
rit oriental. — Totuşi fac excepţie dela aceasta re- 
'Stricţie următoarele indulgenţe şi facultăţi, cari rămân 
şi pe mai departe în vigoare şi se pot obținea şi afară 
de Roma: | 

1, Indulgința ce se poate câștiga in articulo 
mortis. 

2. Indulginţa legată de Angelus Domini. 

3, Indulginţa expunerii de patruzeci de ore. 

4. Indulginţa dată celor ce duc Sfânta Grijanie, 
ori dau lumânări pentru acest scop. 

5, indulgenţa numită a Porjiunculei, ce o pot 
câștiga folies quolies cei ce vizitează biserica Prea- 
curatei din Assisi. 

6. Indulgenţele concese celor ce vor vizita sfin- 
tele locuri din Palestina. 

7. Indulgenţa plenară ce se poate câştiga din 11 
Februarie 1933 până în 11 Februarie 1934 de către 
cei ce vizitează sfintele locuri din Lourdes, îiind anul 
acesta al 75-lea aniversar de când s'au întâmplat acolo 
minunatele arătări. 

8. Indulginţele ce au obiceiul a le împărtăşi cu 
cu ocazia Liturghiei pontificale solemne Cardinalii, 

Nunții Apostolici, Arhiepiscopii, Episcopii, Abaţii sau 
Prelaţii nullius, Vicarii şi Prefecţii Apostolici. 

Celelalte indulginţe depline sau parţiale, de orice 
natură ar fi şi în orice mod ar îi concese,nu se po? 
câştiga pentru cei vii, decât numai pentru cei morți. 
Cel ce ar cuteza să publice alte indulgințe decât cele 
exceptate, cade în excomunicare. 

Se suspendă şi facultăţile şi indultele de-a des- 
lega dela cazuri rezervate, dela cenzuri, de-a dispensa 
dela voturi şi de-ale comuta, de-a dispensa dela _ire- 
gularități şi piedeci rezervate Sfântului Scaun. — To- 
tuşi rămân în vigoare următoarele facultăţi : 

1. de-a deslega, concese acum recent conieso- 
rilor aprobaţi sau delegaţi în Palestina şi la Lourdes. 

2. Rămân în vigoare toate facultăţile concese prin 
Codului Dreptului Canonic. 

3. Asemenea facultăţile peniru forul extern con- 
concese de Sf. Scaun Nunţiilor, Internunţiilor, Dele- 
gaţilor Apostolici, Ordinarilor locurilor şi Superiorilor 
Ordinelor religioase pentru. supuşii lor. 

4. Însfârşit toate acele facultăţi ce le concede 
S. Penitenţierie pentru forul intern Ordinarilor sau con- 
fesorilor, însă numai pentru acei penitenţi, cari, după 
judecat acestora, în momentul mărturisirii, nu pot face 
un pelerinaj la Roma pentru a obţine deslegarea acolo, 

Evident, că confesorilor din Roma anul acesta 
li se concede o sumedenie de facultăţi speciale de-a 
putea deslega dela diferite păcate şi cenzuri. Aseme- 
nea persoanelor ordinelor monastice femenine şi ele- 
velor lor, li se concede facultatea specială de-a putea 
dobândi indulgința jubileului şi acasă, fără să facă pe- 
lerinaj la Roma. Dar despre toate acestea în numărul 
viitor. P.T. 








Să mai așteptăm... 
Observaţii la un „se“ nereflexiv.*) 


lată concluzia finală a »o seamă de consideraţii 
la chestia scoaterii cotidianului nostru«. Pentru atâta 
treabă nu era nevoe de atâtea citate. A aștepta — mă- 
laiul în gură — ştim noi, fără a avea nevoe să ne 
convingă personalităţi şi savanţi străini. 

Dar concluzia e prea veche, încât o credeam de- 
finitv demodată. Aşa a fost pusă chestiunea şi în con- 
gresul din Oradea: »nu este încă timpul; să mai aştep- 
tăm«. Atunci însă argumentarea era alta, anume che- 
Stiunea ziarului nu părea o afacere rentabilă din punct 
de vedere financiar. După discuţiile cari au avut loc 
atunci acestea consideraţii au căzut şi s'a delegat o 
comisie care să se ocupe în special de partea mate- 


rială a chestiunii. Acum se iveşte un nou cap al Me- 
duzei: nu suntem capabili intelectualiceşte. Este cel 


puțin surprinzătoare — poate chiar supărătoare — 
această revenire la argumente complet şi definitiv 
*) Vezi „Unirea“ (Blaj), No. 5 din 4 Febr. 1933. 

combătuie şi aceasta decădere în o situaţie, din care 
credeam că ne-a reuşit să ieşim, părăsindu-o definitiv. 

Deci: să mai aşteptăm şi pace. Putem aşiepta 
liniştiţi, căci doară nici catolicii din America nu-şi prea 
bat capul cu cotidianele. Trebuie să stăm pe pace 
mult şi bine, fiindcă nu avem oameni cari să scrie un 
cotidian. Ce-i drept nu ne-am prea ocupat ca să-i 
căutăm şi nici ocazie nu am avut să-i încercăm; dar 
asta prea puţin contează; căci doar pentru Român 
părerea personală a priori întruneşte toate condiţiile 
unui adevăr general. S'au ivit anume lucruri noui şi 
necunoscute ; iată ceea ce noi nu ştiam până acuma: 
că un bun organ de presă trebue să aibă un talentat 
redactor şi are nevoe de un serviciu de informațiuni 
întins şi rapid. Să ne fie permis a o spune — aşa în 
treacăt — că peste aceste consideraţiuni noi am trecut 
de mult; ne sunt cunoştinţe foarte vechi, am putea 
zice. Românii avem însă un tradiţional noroc şi nu 
trebue să avem altă grije, decât să ne aşteptăm ora. 
Ce păcat, tă protestanții nu aşteaptă după noi, ci ne-au 
luat-o înainte de-a-binelea, informându-ne prin »Christ- 
liche Welt« despre întâmplările din biserica noastră ; 
noi nu avem decât să ne abonăn: la foaia lor, în loc 
să ne facem cheltuieli problematice cu una a noastră. 

Fără a îi entuziasmat de logica obiectivă a ace- 
stor argumente împrumutate — îmi cer ulterior per- 
misiune — din suscitatul articol, eu trec — fără altă 
discuţie, în mod definitiv — de partea celor entuzia- 
smați, declarând în mod solem, că sunt gata a primi 
cu conştiinţa liniştită şi împăcată că îmi fac datoria 
— întreaga răspundere a dezastrului pe care-l risc 
combătând şi condamnând aceasta expectativă inactivă. 

Se acuză de grabă un articol, care apare după 
un an şi jumătate de aşteptare zădarnică. »Inţelep- 
ciunea şi judecata prea sunt îmbrăcate în haina auto- 
sugestiei sentimentale«. Propovăduitorii credinfei nu 
prea sunt la locul lor zeilemisind entuziasmul. Noi în- 
țelegem foarte bine să ni-se descrie calităţile necesare 
unui redactor, condiţiile şi însuşirile pe cari să le în- 
deplinească colaboratorii săi, să se discute modul de 
organizare a serviciului de informaţii intern şi extern, 
să se dea directive de conduită, sugestiuni de colabo- 
rare etc.; ar fi probleme destule de precizat şi elucidat. 
in loc de această muncă pozitivă se încearcă a ne 
convinge, că noi nu putem face nimic. Credem că este 
păcat a răspândi şi a susține această descurajare şi 
desorientare. 

O chestiune ca aceasta, şi între actualele împre- 
“jurări, impune un alt mod de a vedea şi necesită un 
alt îel de a discuta. Nici chiar apărarea justificată prin 
motive personale locale, ori de alt caracter, nu are 
dreptul să recurgă la tărăgănări. Am aşteptat destul 
şi fără nici un rost un an şi jumătate. Vrem muncă 
pozitivă de documentare reală, pentru a lumina che- 
stiunea, iar nu o argumentaţie împletită din şcientism 
şi nesinceritate, pentru a o putea îngropa. Vremea 

trece repede ; dejă am întârziat; evenimentele se în- 
curcă şi ne încurcă tot mai muli, dacă nu luăm o ati- 
tudine clară şi hotărită. 

Nicicând, ca azi, lumea nu a iost pregătită pentru 
o respiritualizare a vieţii. După falimentul material, 
generalizat pe întreaga suprafața pământului, acuma 
e marele moment de a justifica concepția — singură 
capabilă de a ne salva — a creştinismului catolic. Trebue 
numai credință în această convingere şi atunci entu- 
ziasmul la fapte nu va lipsi. Dacă stăm bine, datori 
suntem a îace ziarul ; dacă stăm rău, e nevoe să-l facem; 
evident, întâi săptămânal, apoi, după ce se va afirma, 
cotidian. Puteţi alege din premise, dar concluzia nu- 
mai una singură şi neschimbată poate îi: cât mai bine, 
dar cât mai de grabă. 

Și acum în loc de „respice finem“ o finală răs- 
picată. Vrem şi cerem entuziasmul credinţei convinse, 
singur capabil de fapte mari, cum se cere pentru vre- 
murile de azi. Din această credinţă, că este odatorie 
imperioasă de a avea marea armă a presei, pornim con- 
vinşi, că entuziasmul nostru va da încredere şi curaj 
şi celor neîncrezători în puterile de viaţă şi de muncă 
ale catolicismului românesc. Pagubă de fiecare clipă 
pierdută zadarnic în aşteptarea îfatalistă a proverbia- 
lului noroc românesc. Deci entuziaşitii credinţii pe teren! 

Dr. med. V. German. 








Deshte dragostea și râvna ce 
trebue să o avem pentru 
desăvârșşire.*) 





Si. Evangelie zice: „Fericiji sunt cei ce flă- 
mânzesc şi însăloşează după dreptate, că aceia se 
vor sătura” (Mt. 5, 6). Cu toate că acest cuvânt drep- 
fate e numele uneia dintre cele 4 virtuți . cardinale, 
totuși acest nume se poate da oricărei virtuți, ba şi. 
sfinfeniei peste tot. 

Noi numim dreptate, curăţenia şi sfințenia vieţii; 
numim drep/i pe cei sfinţi şi virtuoşi. Inţeleptul zice: 
„dreptatea oamenilor drepji îi va isbăvi pe ei“ 
(Pilde 11, 6); adecă, se vor mântui prin sfințenia vieţii 
lor. Tot în acest înțeles se ia cuvântul drept şi în 
alte locuri ale sf. Scripturi. Mântuitorul zice: „De nu 
va întrece dreptatea voastră mai mult decat a căr- 
turarilor şi farizeilor, nu veţi întra întru împărăția 
cerurilor“ (Mt. 5, 20); va să zică, dacă nu veţi îi mai 
plini de virtute, mai evlavioşi şi mai sfinţi. Tot în 
acest înțeles trebuesc luate și cuvintele Mântuitorului 
către s. loan Botezătorul, care nu voia să-l boteze: 
„Lasă acum, căci aşa se cade să împlinim noi toată 
dreptatea“ (Mt. 3, 15); voind să zică: aşa trebue să 
fac eu ca să dau pildă de supunere, de smerenie şi 

de toate virtuțile. 

Tot la fel trebue să înțelegem şi cuvintele -po- 
menite la începutul acestui. capitol, ţinând că Isus 
Hristos a voit să ne zică: Fericiţi sunt cei ce au atâta 


*) Din Calea desăvârșirii creștineşti de Alfons Ro- 


ii aa actum în lucrare. 

dragoste şi atâta râvnă pentru virtute şi pentru desă- 
vârşire, încât ei sunt chinuiţi ca de-o foame şi de-o 
sete mare. 

Sf. Ieronim vorbind despre aceasta, zice că nu 
e deajuns să avem numai o dorinţă slabă pentru vir- 
tute şi pentru periecțiune, ci trebue să avem o ade- 
vărată foame şi sete arzătoare, ca să putem zice şi noi 
cu Profetul: „In ce chip doreşte cerbul spre isvoa- 
rele apelor, aşa dorește sufletul meu spre line 
Dzeule.“ (Ps. 41, 1). 

Este lucru foarte important ca să fim bine pă- 
trunşi de aceasta dorinţă şi dragoste, deoarece, cum 
ziceam în capitolul I, dela aceasta atârnă întreaga 
noastră înaintare spirituală; aceasta e întâia recerință, 
care ne pregăteşte pentru desăvârşire şi unicul mijloc 
prin care o putem ajunge. „Incepulul înțelepciunii,“ 
care nu e altceva decât cunoaşterea şi iubirea lui 
D-zeu, în care stă şi desăvârşirea; este pofta arză- 
toare după ea“ (Cartea Inţel. Sol. 6, 17). 

Bine zic îilosofii, că ţinta sau scopul este acela, 
care ne mişcă mai întâiu'în toate lucrările noastre, 
dar mai ales în cele morale; astfel că, cu cât dorim 
mai tare un scop, cu atât ne străduim mai tare a-l 
ajunge. Deci, încăodată, dorirea puternică şi isvorită 
din inimă a desăvârşirii, e atât de necesară pentru 
înaintarea noastră sufletească, încât celce n'o doreşte, 
nici nu va ajunge la ea. Dintr'un exemplu ce îl vom 
da în persoana unui Religios, fiecare va putea vedea 
aceasta despre sine. 

Intr'o casă relegioasă e necesar ca cei mai mari 


să veghieze cu mare grije asupra celor mai mici, să-i 


mustre, ba să-i şi pedepsească, dacă lipsao va cere; 
dar cu toate aceste nu mult plăteşte un Religios, care 
îşi face datoria numai din acest, motiv; deoarece ace- 
sta va face toate bine, câtă vreme va îi supraveghiat, 
dar va îace totul nu din inimă, nu cu o adevărată do- 
rinţă de a se periecţiona, şi deaceea unul ca acesta 
nu va răbda până în sfârșit. 

Este o deosebire între lucrurile cari sunt miş- 
cate din afară şi între acele cari se mişcă ele pe sine 
din lăuntru: în cele ce sunt mișcate din afară, miş- 
carea se încetinează cu cât se apropie mai mult de ter- 
menul spre care sunt mişcate, ca şi când arunci o 
piatră în sus; pe când acele ce se mişcă dinlâuntru 
pe sine, ca şi în cazul pietrei care cade de sus în jos, 
mișcarea se intețeşte cu cât se apropie mai mult de 
termenul spre care se mişcă. Aceeaşi deosebire e şi 
între aceia, cari fac lucrurile îie din îrica de pedeapsă, fie 
pentrucă sunt văzuţi, fie pentre orice alt motiv omenesc 
şi între aceia, cari lucrează numai din dragoste curată 
pentru virtute şi pentru plăcerea lui Dzeu. Aceştia 
rămân sfatornici în evlavie şi în rugăciune, pe când 
ceilalţi le fac, numai câtă vreme sunt supraveghiaţi, 
apoi iarăşi recad în lenea lor obişnuită. Si. Grigorie 
(Hom. 38 în Evang.) zice despre o nepoată a sa, că 
atâta vreme, cât era învinuită de alte două surori, 
Tarsila şi Emilia, pentru uşorătatea ei şi că nu e de 
loc modestă şi reţinută cum s'ar cădea să îie o călu- 
gărilă, dânsa se făcea :serioasă şi reculeasă, încât 
credeai că mustrările i-au folosit şi că ar avea de 
gând să se îndrepteze; dar puţină vreme după mu- 
strare întoarcându-se iarăşi la uşurătatea ei de mai 
înainte, petrecea vremea în vorbe deşarte şi nu-i stă- 
tea gândul decât la jucării și netrebnicii ce le făcea cu 
alte iete alese din aceeaşi mănăstire. I-se întâmpla ca 
unui arc, a cărui sfoară fiind foarte întinsă, în urma 
întinderii slăbeşte. Nu trebue deci să ne mirăm că 

mişcările bune din trânsa, fiind pricinuite din afară, 
mau avut lungă durată. 

Lucrul desăvârşirii creştine nu este un lucru 
care se face prin silă; ea trebue să vină din inimă, 
precum şi Isus Hristos, vorbind cu tânărul din Evan- 
ghelie, îi spuse: »dacă vrei să fi desăvârşit«, pentru ca 
să ne arate, că îndemnul la desăvârşire trebue să vină 
din propria noastră voinţă. Dacă nu vom avea acest în- 
demn şi această voinţă, toate îndemnurile mai marilor no- 
ştri la aceasta vor rămânea fără rezultat. Din cele spuse 
vom afla răspuns şi la întrebarea ce şi-o pune sf. Bona- 
ventura zicând: pentruce mai demult era de-ajuns un 
singur superior pentru o mie de religioşi; ba sf. le- 
ronim şi sf. Augustin ne spun că trăiau şi patru cinci 
mii sub conducerea unui singur egumen; pe când azi 
nu ajunge unul nici pentru zece şi mai puţini. Pentru 
ce ? Pentru că cei vechi aveau o dorință arzătoare 
după desăvârşire şi aceasta dorinţă îi făcea să îolo- 
sească orice mijloc pentru ajungerea ei. Inţeleptul zice 
că cei drepți vor străluci şi ca schinteile pe paie vor 
fugi (Inţel. Sol. 3, 7). Sf. Spirit ne învaţă, că aceasta 
asemănare» trebue s'o înțelegem despre iuțeala cu care 
înaintează drepţii pe calea desăvârşirii, când sufletul lor 
este aprins de acest foc dumnezeesc, ca scânteile pe 
paie vor fugi, zice. Închipuiţi-vă cât de repede se lă- 
țeşte focul în paiele uscate: aşa de repede înaintează 
şi drepții pe calea virtuţilor, când ei sunt bine aprinşi. 

Aşa erau religioşii mai de mult, cari tocmai din 
această pricină nu aveau nevoe de un superior care 
să-i îndemne la desăvârşire, ci mai mult să le stâm- 
pere zelul. Dacă nu avem aceste simţeminte, nu nu- 
mai un superior nu va fi deajuns pentru zece reli- 
gioşi, dar nici zece nu vor fi deajuns pentru un singur 
religios, dacă el nu vrea să. înainteze pe calea desă- 
vârşirii. Pentru că ce va folosi ca superiorul să-l cer- 
ceteze în camera lui văzând dacă se roagă la ora 
prescrisă ? Nu poate el face, după ce a trecut vizita, 
ce vrea ? Şi când va trebui să dea seama de conştiinţa 
sa, nu va putea el să zică ce va voi, ba chiar să re- 
tacă ceeace e mai de frunte? Nu va putea el oare 
să facă să crează superiorii că el se află în stare 
foarte bună, când el, poate, se află în cea mai tică- 
loasă stare. Prin urmare nu ajung nici cele mai aspre 
măsuri de supraveghiere şi de silă pentru a face 
pe cineva virtuos, dacă dânsul nu vrea să fie şi dacă 
dânsul nu se îndeamnă singur la aceasta. 

Se potriveşte de minune răspunsul siî.-lui Toma 
Aquinatul ce-l dădu odată unei surori a sale care îl 
întrebă, cum se va putea ea mântui. Voind, răspunse 
el. Dacă vreai, te poţi mântui; dacă vreai, poţi înainta 
în virtute; dacă vreai, poţi să îi desăvârsit. Totul de- 
pinde dela a voi, adică de a voi cum trebue şi dea 
voi din inimă: deoarece D-zeu e gata a ne da tot- 
deauna darul său. Lipsindu-ne voința, tot ce-ar face 
superiorii pentru noi, e zadarnic. Tu trebue să te în- 
teresezi de mântuirea ta, căci e lucrul tău; tu singur 
ţi-o poţi câştiga, pentru aceasta ai intrat în ord. Fie- 
care trebue deci să ne dăm bine seama, că îndată ce 
vom începe să devenim negligenți în lucrurile mân-. 
tuirii, îndatăce vom începe să uităm de datoria noastră 
de a înainta pe calea mântuirii, îndată ce vom începe 
să facem negligent deprinderile noastre de pietate, 
îndatăce vom începe de a nu mai avea o mare do- 
rință de a înainta în virtute şi de a ne mortiiica, din 
aceea clipită lucrul mântuirii noastre nu va mege 
bine. Si. Ignatie încă statoreşte la începutul Con- 
stituțiunii sale un asemenea principiu. Legea lăuntrică 

a carităţii şi a iubirii, zice el, scrisă de Spiritul Sf. în 
sufletele noastre, trebue să ne susțină, să ne conducă 
pe cărarea slujbei lui D-zeu. Flacăra acestei iubiri, 
setea aceasta nestânsă după slava numelui său, trebue 
să ne deştepte şi să ne ridice mereu la dânsul şi să 
ne îacă să înaintăm în virtute. 

Când aceasta dorinţă este odată bine întipărită 
în suiletul nostru, trebue să ne nizuim cu toată grija 
şi cu toată râvna să şi dobândim ceea ce dorim, 
jiindcă aşa e firea noastră, că ne simţim porniţi spre 
Jucrurile ce le dorim, deaceea zice şi Înțeleptul că 
„începulul încelepciunii este o mare dorință după 
ea“. (Cartea Inţel Sol. 6. 17). Dar mai este încă un 
folos în aceasta: şi anume, că ori cât de grele să fie 
“4ucrurile în sine, iubindu-le întradevăr, ni-se par 
uşoare şi plăcute. Sau cum se întâmplă că unii reli- 
gioşi se pot despărţi aşa uşor de lume? dacă nu, 
fiindcă au voit-o aceasta din toată inima. D-zeu le-a 
inspirat o dorinţă mare, numită grafia vocaţiunii ; le-a 
smuls din inimă toată alipirea şi dragostea ce-o avem 
pentru lucrurile din lumea aceasta, în locul ei le-a să- 
rit dragostea pentru tăcere şi linişte, pentru viaţa 
religioasă şi 
pe când, dimpotrivă, pentruce unor oameni de lume, 
aceasta deslipire li-se pare aşa de grea?; fiindcă 
D-zeu nu le-a însuflat aceasta voinţă ca şi celorlalţi 
şi fiindcă nu le-a făcut darul de a-i chema la a- 
ceeaşi stare de viaţă. Precum deci, ceeace ne-a făcut 


astiel totul le-a fost aşa de uşor;i: 

întrarea la viaţa religioasă asa de uşoară şi plăcută, - 
a fost dorul nostru după această viaţă şi voinţa 
statornică, dela care nu ne-au putut abate nici părin- 
ţii, nici prietinii noştri, ba nici toată lumea împreună; 
tot la fel, ceeace ne va face să ne simţim bine în re- 
ligiune şi să ni-se pară deprinderile ei uşoare, va îi 
tot statornicia voinţei, carea ne-a adus la ea. Câtă 
vreme va ţinea această voință, ele ni-se vor părea 
uşoare, dar îndată ce voința ne va scădea, ele ni-se 
vor părea grele şi neplăcute. Dealtfel spuneți voi în- 
şivă, ce este pricina, că uneori deprinderile vieţii re- 
ligioase ni-se par aşa de grele şi neplăcute, iar de al- 
tădată ne simţim aşa de veseli şi mângâiaţi, săvâr- 
şindu-le ? Vina nu trebue s'o punem nici în deprin- 
deri, nici în superiori, ci în "noi înşine şi în lipsa 
noastră de râvnă şi de dragoste pentru virtute şi mor- 
tificare. Părintele Avila zice, că un om tare şi sănă- 
tos va duce cu uşurinţă o sarcină, pe care unul bol- 
nav ori un copil nici nu o poate ridica. Din lăuntrul 
sufletului nostru vine nepotriveala, dar lucrurile sunt 
aceleaşi. Odată ni-se păreau aşa de uşoare, încât nu 
ne costa nici o sforțare dreprinderea lor; şi dacă 
acum ni-se par altfel, vina să o căutăm în noi înşine, 
cari sunfem încă numai copii în virtute, în loc să fim 
bărbaţi desăvârșiţi în măsura vârstei depline (Eî. 4, 
13). Noi ne-am îmbolnăvit şi am lăsat să se răcească 
întâiul nostru zel, ce l-am avut la începutul vieţii 
noastre religioase. trad. P. 1. 

















Din lumea catolică 


— Bulgaria. Siântul Părinte prin delegatul apo- | 


stolic la Sofia a protestat în 16 lanuarie la regele 
ortodox al Bulgariei, Boris, împotriva călcării făgăduin- 
ței date din partea aceluiaşi rege cu prilejul căsătoriei 
sale cu catolica princesă italiană, Giovanna, că toți 
copiii născuţi dintr'această căsătorie vor fi botezați şi 
crescuţi în religia catolică. Osservatore komano a 
publicat documentele scrise ale făgăduinţei regale, 
subscrise de principesa Giovanna şi de regele Boris. 
Contra acestei făgăduinţi fiica părechii regale născută 
deunăzi, Maria Luiza, a fost botezată de clerul ortodox. 


— Estonia. Cele două mii de catolici ai Estoniei, 
deşi de diferită origine etnică, tot au reuşit a întemeia 
un ziar catolic duminical, de opt pagini, în format mare, 
tipărit la Torpat, în limba estonică. Colaboratorii sunt 
mai ales convertiţii dintre intelectualii ţării ; redacţia 
este în mânile Părintelui Werling din Societatea lui 
isus; abonaţii sunt mare parte şi protestanți. La Reval, 
capitala ţării, catolicii au fondat în timpul din urmă un 
convict catolic cu 14 interni şi 8 semiinterni. Tinerii 
convictori frecuentează după dorința părinţilor lor 
liceele oraşului cu limba de învățământ estonică, 
rusească ori germană. Din liceul rusesc doi tineri vor 
face la vară bacalaureatul şi vor pleca la Roma spre 
a întra în colegiul papal rusesc. Cinste să fie acelui 
grupuleţ modest de catolici, cari fiind mai nainte 
aproape cu totul necunoscuţi, au dobândit două suc- 
cese aşa îmbucurătoare. Un catehism catolic mare în 
limba estonică s'a tipărit anul trecut. 


— Japonia. După statistica misiunii catolice. ja- 
poneze misiunea avea în 30 lunie 1932 douăsprezece 
districte bisericeşti. Numărul catolicilor s'a urcat în 
timpul dela 1930—1932 dela 92.798 la 98.143. Preoţi 
străini erau în 1932 în Japonia 240, indigeni 59; îraţi 
călugări pentru a ajuta pe preoți în activitatea lor 
erau străini 88, indigeni 120, Surori străine 511, in- 
digene 245, Seminarişti 290. 


— Brazilia. In ţinutul brasilian Matto Grosso 
Părinţii Salesieni au dobândit în timpul din urmă suc- 
cese admirabile, şi anume în ciuda. greutăților foarte 
mari. Aşa d. p. dieceza Corumba, încredinţată activi- 
tății lor, este aşa de mare ca Franţa întreagă, are 
însă numai 200 mii de locuitori şi numai 12 misionari. 
Unul dintr'înşii trebue să facă o călătorie de 1500 chi- 
lometri pentru a ajunge la vecinul său. Cu foate aceste 
împiedecări misionarii Salesieni au făcut în 1931 pe 
cheltuiala lor proprie 380 hilometri de şosele şi au 
fondat 4 spitale pentru câte 50 de bolnavi şi mai multe 
şcoli pentru agricnltură, ba chiar la Corumba un liceu 
cu 200 de şcolari. In toate parohiile există societăţi 
de binefacere şi pentru creşterea creştinească a tine- 
rimii. Autorităţile braziliene mărturisesc lămurit, că 
Salesienii au civilizat ținutul Matto Grosso. Inainte de 
30 de ani erau acolo numai 30 de colonişti, cari erau 
totdeauna în războiu cu Indienii. Astăzi găsim acolo 
20.000 de locuitori albi şi Indienii trăiesc cu dânşii în 
pace bună, se deprind cu munca regulată şi au familii 
cu câte 5—6 copii, pe când într'un sat al Indienilor 
păgâni 15 familii au numai 3 copii. 

— India. Dela începutul mişcării spre sfânta 
unire cu Roma, între Jacobiţii Indiei au trecut deabia 
doi ani. Totuşi printr'o deosebită constituţie apostolică 


din 11 lunie 1932 Sfântul Scaun a creat pentru laco- 


biții uniți o proprie provincie bisericească cu arhi- 
dieceza Tiruvalla, capitala politică a statului indian 
Travancore şi cu dieceza Tiruvalla. Arhiepiscop-mitro- 
polit este Mar Ivanios, care începu frecerea la catoli- 
cism ; episcop de Tiruvalla este Mar Theophilos. El 
are în noua sa dieceză 21 de preoţi, 2 biserici, 18 ca- 
pele şi 37 de staţii cu peste două mii de suflete. Po- 
pulația oraşului residenţial i se arăta la început cam 
ostilă, de când însă a văzut, că şi după primirea sfin- 
tei Uniri Mar Theophilos are toate onorurile cuvenite 
unui arhiereu catolic, el se bucură de stima obştească 
a tuturor straturilor populației şi primește în multe 
localităţi alți convertiți noui la Unire; în timpul din 
urmă doi preoţi şi un diacon trecură la catolicism. O 
mare greutate se iveşte pentru Uniţi, cu clădirea lăca- 
şurilor sfinte şi cu dobândirea locului pentru cimitire. 
Tocmai preoţii trecuţi la sfânta Unire au pus îndată în- 
trebareă : »Unde vom înmormânta pe morţii noştri« 
Intr'o localitate vrăjmaşii sf. Uniri stârneau fel de fel 
“de greutăţi spre a zădărnici contractul cumpărării unui 
loc pentru cimitirul Uniţilor. Slavă Domnului, că rau 
reuşeau. 

— Clerul indigen superior în Misiuni. Preo- 
„tul secular Anamit loan Tong a fost numit în 10 la- 
nuarie a. c. coadiutor al Vicarului apostolic de Phal- 
Diem, cu dreptul de succesiune. El era mai nainte 
secretar episcopal şi dela 1926 paroh la Saigon. Aşa 
şi în Anam, în Indo-China, s'a făcut începutul clerulu 
indigen. 

In China însăşi preotul secular chinez /osi/ fan 
a fost numit Vicar Apostolic de Tsining. El va îi al 
19-lea episcop indigen în China. 

— Persia. Un conte persian, Neculai Markarow, 
a iost hirotonisit la Viena preot catolic. Tatăl lui era 
Armean neunit, mama lui catolică. Când era copil, 
mama să a îost ucisă de Turci, de aceea prietenii îa- 
miliei lui l-au adăpostit într'o mănăstire catolică, unde 
frecu la catolicism, pentru care arătase aplecare şi 
mai înainte. După terminarea studiilor întrun seminar 
catolic în Austria primi sfânta preoţie. 

— Rusia. După veştile ziarelor Stalin, atotputer- 
nicul dictator al Rusiei, a ținut deunăzi o cuvântare 
de mai multe ceasuri spre a arăta starea foarte favo- 
rabilă a Rusiei întregi în ori şi care privință. Pentru 
a mări însemnarea practică a cuvântării ea a fost pu- 
blicată prin radio. Ceea ce a zis Stalin, reprezintă Ru- 
sia în culori cu adevărat aurii. Rămâne însă necesi- 
fatea de a dovedi, că cele zise de dânsul sunt şi ade- 
vărate. Dar cât de puţină credinţă putem da vorbelor 
îrumoase ale lui Stalin, ne arată cartea Rusului Pan- 
telimon Romanow : „7rei părechi de colfuni de mă- 
iasă“, editată la Berlin. Intr'însa nu-i se prezintă în 


“mijloacelor de traiu, frica continuă de spionaj, 

forma istoriei unui inginier al drumului de fer viaţa 
cea de toate zilele a cetățenilor ruşi. Vedem lipsa: 
fic- 
seala silită a familiilor în locuințe, conflictele zdrobi- 
toare între gospodari din cauza colectivismului. 

Ni se spune apriat, că după ce Dumnezeu a dispă- 
rut din mijlocul societăţii omeneşti, n'a rămas altceva 
decât dobitocul în formă omenească, cu lupta sa pen- 
tru existenţă. Această existență, care respinge orice » 
simţ delicat, orice gând liber, orice viaţă socială, orice 
individualitate nesilită, este totdeodată şi moartea că- 
sătoriei. Femeia, care ar trebui să fie adăpostul băr- 
batului şi mângăierea lui, se vinde pentru trei perechi 
de colţuni. 

Autorul cărţii strigă către Europa civilizată: »Bol- 
şevicii ne-au pus spinarea. Ca nişte sclavi egipţieni 
ne-au gonit, să clădim o piramidă, care trebue să fie 
totodată mormântul nostru. Se pare că aceeaşi pri-- 
mejdie va veni peste jumătatea omenirii întregi. Aşa 
de temeinic şi cu atâta trăinicie nu s'a scobit încă 
niciodată piatra neamului omenesc şi se apropie ziua, 
în care această piatră va crepa sub loviturile bolşevi- 
cilor şi se va zdrobi până a se preface în praf«. 

Să dea Dumnezeu, ca apusul creştinesc al Eu-.: 


"ropei să-şi strângă toate puterile spre a se apăra îm- - 


potriva bolşevismului. 

„Distrugerea care ne ameninţă ar fi îndoită : mo- 
rală, dar şi materială-financiară. Nu trece nici o zi, în 
care însăşi presa sovietică să nu se plângă, »că pla- 
nurile industriale şi agricole se aduc la îndeplinire cu 
o neglijență criminală«. Adevărat este, că nu ne pu- 
tem mira de o astfel de negligenţă. Muncitorilor li s'a 
luat orice drept; ţăranii sunt numai nişte sclavi fără 
condiţiile cele mai elementare ale vieţii şi cei dela pu- 
tere voiesc să-i silească a munci cum se cade. Aşa 
d. p.cărămidăria de la Engels pe Wolga ar trebui să 
furnizeze pe an 20 milioane cărămizi, dar organul ofi- 
cial al republicei Wolga constată, că a furnizat 
numai 45 procente şi în schimb are un deficit de. 
209.000 de Ruble. O zi muncitorii erau lăsaţi cu totul 
fără pâne, plata li se dă foarte neregulat, aşa încât 
refuzau să mai muncească în timpul hotărit. 

Stalin, spre a dovedi reuşita renumitului plan bol- 
gevic »de cinci ani«, în cari industria rusească ar 
ajunge la înălţime, aduce cifre uimitoare. Dar nimeni 
nu le poate controla imparţial. Guvernul sovietic ad- 
ministrează cele industriale şi le controlează totdeodată, 
sau mai bine este judecător în cauza sa proprie. Așa 
nu poate cere să-l credem. Inainte de câţiva ani gu- 
vernul bolşevic a dat în judecată pe mai mulţi ingi- 
neri şi statisticieni, ale căror cifre în darea de seamă 
nu ajungeau la înălţimea aprecierii oficiale ale func- 
ționarilor bolşevici. Lor li s'a reproşat că au făcut 
pagubă guvernului, că le lipseşte însufleţirea înaltă re- 
voluționară, care face, ca cele imposibile să fie posi- - 
bile. Aşa acei bărbaţi şi-au pierdut funcţiile. 

De loc nu'i adevărat, că în Rusia nu sunt oameni 
fără muncă. Masse mari de ţărani fără avere, sără- 
ciţi, din cauza gospodăriei colectiviste, călătoresc plini 
de desperare prin Rusia întreagă. La granița română 
au fost împuşcaţi d. p.. mulţi emigranţi ruşi cari n'au 
mai putut răbda ticăloşia raiului sovietic. 

Un profesor german din cercul cunoştinţelor mele 
la Berlin a fost deunăzi la Petersburg (Leningrad). 
Cu greu găsi el, străinul, ceva de mâncare. In hotelul 
destinat pentru musafiri - străini, lipseau merindele, 
Când vroi să caute mâncare în cantina muncitorilor, 
ei se plângeau, că străinul le ia mâncarea. Aşa tre- 
bui să-şi cumpere pe cale privată ceva de mâncat şi 
plăti pentru o jumătate de kg. de unt 36 de mărci 
germane (1440 de Lei). Un distins German, bun |cu- 
noscut de-al meu, catolic, trimise deunăzi rudelor sale 
surghiunite în Siberia 68 mărci, pentru cari autorită- 
țile bolşevice trebuiau să le dea merinde. Ruşii exilați 
primeau pentru suma susnumită (2720 de Lei) două 
pâni mici şi o jumătate de kilo de zahăr. 

Din ţinuturile Silesiei germane vre-o şase mun- 
citori germani, socialişti, au fost deunăzi o jumătate 
de an în Rusia, pentru a cunoaşte starea lucrurilor de 
acolo. S'au întors însă în Germania foarte desamăgiţi 
şi răspândiau pretutindeni experiența lor tristă, care 
îi sili să se întoarcă în Germania sărăcită. 

Un înalt fost funcționar ministerial german, so- 
cialist şi evreu, Dr. Weichman, stătu tot aşa timp mai 
îndelungat în Rusia spre a vedea cu ochii săi soartea 
aşa de lăudată a muncitorilor. După întoarcerea sa în 
Germania a publicat observaţiile sale într'o carte. Cu 
aceeaşi carte în mâni un vicar catolic dela Oppeln 
destăinui muncitorilor catolici ai acetuiaş oraş miste: 
riile bolşevice. şi-i convinse, că lăudărosul Stalin în 
-cuvântarea sa de mai multe ceasuri nu merită de loc 
crezare. Să nu-l credem nici noi, poporul român, căci 


straşnic mai vrea să ne arză, 
P. Felix Wiercinski S. ]. 


CRONICE 

— Promoţie solemnă, sfințire de steag și 
adunare generală la Societatea „Preasfintei 
(nimi“ dela catedrală. Lipsa de spaţiu în numerele 
trecute ni-a împiedecat să dăm seama până acum ci- 
titorilor noştri despre frumoasele solemnităţi ce au 
avut loc Duminecă în 15 lanuarie crt. în Societatea 
Preasfintei Inimi dela catedrală. — Desvoltarea uimi- 
“toare ce a luat această societate în timp atât de scurt, 
precum şi roadele de evlavie ce le produce, sunt în- 
tradevăr de admirat. Infiinţată abia în 27 Dec. 1931 
sub formă de Apostolat al rugăciunii, societatea, prin 
cultul şi devoțiunea către Preasfânta Inimă a lui Isus 
ce se practică în ea, a atras un număr imens de 
membrii şi credincioşi. Datorită acestei devoţiuni, pre- 
zentată sub forma ritului oriental, biserica noastră ca- 

tedrală, care înainte dumineca și în sărbători d. m. 
la Vecernie e raindurerător de goală, azi e cercetată de 
un număr cel puţin atât de mare ca la si. Liturghie 
înainte de masă. Doamne şi domni din societatea alesă, 
împreună cu micii burghezi dela periferii şi persoane 
de serviciu de condițiuni umile, se adună cu acelaş zel 
şi dragoste să aducă închinăciunea datorită dragostei 
nesfârşite a lui Isus reprezentat sub simbolul Inimii 
sale preasfinte. Pe lângă rodurile de sfinţenie şi evlavie 
sinceră produse în sufletele membrilor de orice cate- 
gorie socială, practicanți ai acestei devoţiuni, 'prin 
această societate s'a ajuns la sustragerea afluenţei 
credincioşilor mai simpli către sectele pocăite cari, 
se ştie, atrag pe cei simpli tocmai prin devoțiuni şi 
pietism. Aprehensiuni de ordin ritual — de altfel neîn- 
temeiate, căci devoţiunea se împlineşte în formă de 
ectenie orientală, cu răspuns triplicat de D-ne îndură- . 
fe spre noi şi rugăciuni cu esclamaţiuni proprii ritu- 
lui oriental, iar binecuvântarea euharistică anexată de- 
voțiunii nu are nimic antidogmatic ori anfiritual — 
credem, că trebue să înceteze, în faţa imenselor roade 
de binefacere ce le produce societatea în sufletele 


„credincioşilor membrii ai ei. Cu ocazia promoţiei so- 


lemne a membrilor, săvârşită de însuşi Exc. Sa epi- 
scopul diecezan Dr. Valeriu Traian Frențiu prin îm- 
părțirea medaliei cu îondă roşie a Inimii lui Isus, cu 
înscripție românească, şi a cărţii de membrii, s'a con- 
statat, că societatea numără 220. membrii cari cerce- 
tează regulat devoțiunea şi se împărtăşesc mai de 
mulțe ori pe lună. Societatea are şi o secţie caritativă 
foarte activă care a ajutorat în cursul iernii nenumă- 
raţi săraci cu bani şi alimente. Tot însuileţirii aprinse 
ce o au membrii pentru Societate i se datorește fap- 
tul că în timp aşa scurt Societatea şi-a confecţionat 
un steag frumos, care a fost sfințit de Exc. Sa epi- 
scopul tot în cadrul solemnităţii din 15 lan. crt. Stea- 
gul a costat peste optmii Lei; au contribuit mult la 
confecţionarea lui d-na Maria Silaghi (dând materia- - 
lul) şi d-na Sofia Bara (care l-a coniecţionat, dând 
lucrul de mână). — În după amiazăza aceleiaşi zile 
de 15 lan. societatea şi-a ţinut şi adunarea generală 
anuală pe gestiunea 1932. Adunarea a fost deschisă 
printr'o cuvântare a Păr. Dr. Ludovic Tăutu, directo- 
rul diecezan aprobat de centrala din Roma ai Aposto- 
latului rugăciunii, care arătă însemnătatea şi trebuinţa 
asociaţiilor Inimii lui Isus pentru zilele de azi, prin 
care asociaţii credincioşii au de scop să-şi modeleze 
suiletul şi caracterul după însuşirile desăvârşite ale 
Inimii lui Isus care ne cheamă la imitare; va vedea 
oricine ce consecinţe practice decurg din această mo- 
delare şi perfecţionare pentru viaţa individului şi a 
societăţii. Un membru al Societăţii Inimii lui Isus care 
soarbe desăvârşirea din isvorul însuşi al oricărei de- 
săvârşiri morale, imitând Inima lui Isus, se sfințeşte 
nu numai pe sine, îndreptându-şi greşelele şi înfrâ- 
nându-şi patimile, ci-şi revarşă cu dragoste periec- 

țiunea sa şi asupra altor persoane. — Adunarea gene. | studentul Terentie Nonu, spunând îrumoase cuvinte 


rală a prezidat-o d-l Dr. Savu Marta advocat preşe- 
dintele mirean al Asociaţiei. A urmat un raport asu- 
pra activităţii de un an (1932) citit de Păr. paroh II 
Ion Gârleanu directorul spiritual local al Asociaţiei. 
Din acest raport se vede nu numai silința membrilor 
de a se perfecționa prin participarea numeroasă şi re- 
gulată la devoțţiunile către Preasfânta Inimă ce se ţine 
în fiecare Duminică şi sărbătoare în catedrala gr. cat., 
şi prin cuminecări dese, ci şi alte străduinţe şi reali- 
zări ale Societăţii. Astiel se amintesc şezătorile cul- 
turale-religioase ce le-a ţinut Societatea în cursul a- 
nului 1932, una impozantă de tot cu concursul şcoalei 
normale, al celei de aplicaţie şi a teologilor în Casa 
Naţională, care a fost tixită de lume cu acest prilej, 
iar alta la şcoala normală, conferenţiând păr. director 
local la una despre Roma şi la alta despre Lourdes 
cu proiecţiuni; între realizările materiale se aminteşte 
îmbrăcarea alor 60 copii săraci dela şcolile primare 
cu ghete, paltoane, rochiţe şi alte obiecte trebuincioase, 
precum şi ajutorarea alor 200 persoane cu alimente 
şi lemne în cursul iernii grele. Societatea şi azi îm- 
parte iunar ajutoare în pâine şi lemne celor lipsiţi; 
recent s'au împărţit 250 kg. pâine proaspătă coman- 
dată la brutărie, — Corul teologilor, care a dat concurs 
ia serbare, a executat frumoase cântece. — Toate a- 
ceste realizări dovedesc imensa binefacere spirituală 
și materială ce o săvârşeşte această asociaţie. în mij- 
iocul membrilor ei numeroşi, semn vădit că Inima 
Preasfântă a lui Isus, din ale cărei virtuţi se inspiră, 
o ajută şi o proteguieşte. Dumnezeu cu ea! 


— Sezătoarea Agrului catedralei. Duminecă 
în 29 lan. Agrul de pe lângă-parohia catedralei a ţinut 
la şcoala normală unită o preareuşită şezătoare cul- 
turală. In fața unui numeros public a conferenţiat 
ioarte interesant d-l Josif Silaghi, profesor la liceul 
Gojdu, despre Olanda; d-l conferenţiar a expus intere- 
sant specialităţile acestei ţări: indiguirea terenului şi 
lupta împotriva apelor mării, cultivarea lui, precum şi 
oraşele mai de seamă şi operele lor de artă; confe- 
renţiarul a fost ascultat cu viu interes. Au mai exe: 
cutat două cvartete la vioară elevii şcoalei normale. 


— Şezătoarea Astrului Oradea. Duminecă 
în 12 Februarie crt. »Astrul« organizația Oradea a ţinut 
întâia sa şezătoare publică anul acesta, sub înaltul 
patronaj şi presidiu al Excelenței Sale Episcopului die- 
cezan Dr. Valeriu Tr. Frențiu. Excelenţa Sa, salutat 
de preşedintele Astrului, studentul Sa/usfiu / Tur- 
dean, a ţinut celor prezenţi — public şi studenţi — 
e frumoasă cuvântare despre evenimentul mare al 
acestui an: Anul Siânt, arătând datoria noastră şi îo- 
loasele ce le putem avea ținându-l cum trebue. A vor- 
bit apoi cu mult elan despre rosturile Agrului preşe- 
dintele Salustiu 1. Turdean. Salutul centrului studen- 
tesc Oradea l-a tălmăcit însuşi preşedintele aceluia, 


Ehiriaşii Tipografiei Româneşti Oradea. 


de apreciere despre străduințele Astrului şi despre ac: 
tivitatea bisericii unite din ale cărei şcoli a ieşit şi 
D-Sa. Arată necesitatea accentuării și a cultivării na- 
ționalismului şi a creştinismului mai ales aici la îron- 
tiera de Vest. A fost viu aplaudat. Studentul Stoicănescu 
a citit câteva versuri proprii, iar studentul /aler Pop 
a recitat; stud. Oșan a cântat cu o frumoasă voce de 
bariton cântece naţionale. A mai recitat poezie comică 
E. Pelle. Publicul a ieşit foarte satisfăcut de aceste 
prestațiuni ale universitarilor noştri, animați de cel mai 
frumos ideal: recreştinarea mentalităţii societății de azi. 


— Agru în Drighiu. Deşi sosită cu întârziere, 
înregistrăm aci cu plăcere vestea despre frumoasa ser- 
bare ce-a aranjat-o Agrul în comuna Drighiu (jud. 
Sălaj) în ziua de Crăciun 1932 sub prezidiul d-lui 
medic de circumscripție Dr. Simeon Petri, în sala 
şcoalei primare în faţa unui numeros public de inte- 
lectuali şi ţărani din loc şi jur. Serbaraa a deschis-o 
d-l preşedinte Dr. S. Petri medic de circ. în Nuşfalău, 
care, într'o cuvântare însufleţită, arată scopul Agrului 
în care toţi creştinii de bine trebue să facă front.pen- 
tru Domnul. Arată multele curente ce mişună în lume să 
vâneze suilete, dar datoria noastră este să le alungăm 
dela noi şi să ţinem cu tărie la credinţa părinţilor noştri. 
Incepe apoi desfăşurarea programului compus din 9: 
puncte, cum urmează: 1. Bună dimineaţa Moş Crăciun 
— cor mixt. 2. Noi vrem pe Domnul cor mixt pe 4 voci. 
3. Moş Crăciun — recitare. 4. O ce veste... cor mixt. 
5. Cisla — operetă de Porumbescu, cor mixt. 6. Fe- 
cioara din Lourdes — cor mixt. 7. Pe cărare sub un 
brad — doină, cor mixt. 8. Teatru: O sezătoare, de 
d-na E. Dr. Aciu, jucată de 18 persoane. 9, Cântec 
popular de Fr. Hubic. — Programul l-a executat Socie- 
tatea corală »Gh. Pop de Băseşti« condusă de zele- 
sul şi iscusitul învăţător local Gheorghe Magda, care. 
cu talentu-i iscusit a reusit în două luni şi ceva să. 
pună în picioare un cor mixt apreciabil, care e îala 
şi bucuria săteniior. Păr. local On. Ştefan Sabo a 
mulțumit emoționat tuturor, îndeosebi d-lui preş. Dr. 
Simeon Petri şi harnicului învăţător Magda, absolvent 
al şcoalei normale gr. cat. din Oradea, pentru îru- 
moasa muncă ce au depus. Publicul a mers foarte 
încântat şi satisfăcut dela această serbare. 


in agrisi asistent 


POŞTA RED. ŞI ADM. 


— „Legea Românească“ Oradea. Aveţi puţiatică răb- 
dare. Vă vine rândul! şi Dv, Vreţi să vă cunoaşteţi propria 
ticăloşie în a  perverti şi a denatura mereu? Vă veţi 
vedea în propria Dv oglindă. — Parcă aveţi mai mulţi minori 
în redacție decât noi; nerăbdarea e semnul caracteristic mino- 
rilor, Nu veţi scăpa să nu vă arătăm cine sunteţi, La revedere! 


— Almanahul „Presa Bună“ pe anul 1933 laşi, 80 p, 
prețul 15 lei. Incepând cu anul 1912, institutul de editură „Presa 
Bună“ din laşi, editează, din an în an, acest bun şi prețios al- 
manah pentru folosința Românilor catolici de ambele rituri. 
Cuprinsul bogat şi variat al acestui almanah, face ca acest ca- 
lendar să fie răspândit în rândurile catolicilor români. 


— Almanahul revistei populare catolice „Viafa“ pe anul 
1933, Săbăoani, Jud, Roman 80 p., prețul. 12 lei. Un almanah 
pemru creștinii catolici români de ambele rituri, editat de pă- 
rinţii franciscani români din eparhia catolică a Iaşilor, Cuprinsul 
bogat şi mult variat al acestui almanah ne. îndreptățeşte să ! 
recomandăm cu toată căldură, 


Redactor responsabil: Păr. Dr. Aloisie L. Tăutu 

